ભગવાન જગન્નાથજીની રથયાત્રામાં અખાડિયનો અંગ-નિદર્શન દ્વારા પોતાની ભક્તિ પ્રદર્શિત કરે છે. આ વર્ષે હેરિટેજ થીમ જોવા મળવાની છે ત્યારે અખાડિયનો પણ તલવાર, ફરશી વગેરેને યાદ કરે છે અને વર્તમાન સમયમાં તે હેરિટેજ બની ગઈ છે. ૫૦ વર્ષથી અખાડામાં જોડાતાં ૫૭ વર્ષીય મુકેશભાઈ હાડવૈદ કે જેઓ અમદાવાદ રથયાત્રા અખાડા એસોસિએશનનાં પ્રમુખ છે, તેઓએ અર્ધી સદીની વાતો યાદ કરીને અખાડાનાં વારસા અને સુવર્ણ યુગ અંગે રસપ્રદ વાત કરી હતી.